

# JÕELÄHTME VALLAVALITSUS

Transpordiamet

Keskkonnaamet

Päästeamet                                                                                         03.11.2023 nr 6-4/5547

**Koogi küla Joakõrtsi tee 5, 7 ja lähiala detailplaneering**

Teatame teile, et **Koogi küla Joakõrtsi tee 5, 7 ja lähiala detailplaneeringu avalik väljapanek toimub 13.11.–12.12.2023 ning avalik arutelu toimub Jõelähtme vallamajas 19.12.2023 kell 14:00.**

Jõelähtme Vallavolikogu 11.08.2022 otsusega nr 76 algatatud Koogi küla Joakõrtsi tee 5, 7 ja lähiala detailplaneeringuga soovitakse muuta Koogi küla Joakõrtsi kinnistu detailplaneeringu lahendust Joakõrtsi tee 5, 5a, 7 ja 7a ning Joakõrtsi maaüksuste osas. Detailplaneeringu koostamise algseks eesmärgiks oli liita planeeringualale jäävad maaüksused üheks äri- ja maatulundusmaa liitsihtotstarbega krundiks ning kavandada sellele karavani parkla ja majutusasutused, samuti juurdepääsu ja tehnovarustuse lahendamine ning keskkonnatingimuste seadmine planeeringuga kavandatu elluviimiseks.

Võttes aluseks Keskkonnaameti ja Rahandusministeeriumi seisukohad, loobuti detailplaneeringu koostamise käigus kõigi alale jäävate maaüksuste liitmisest üheks krundiks. Nii on moodustatud kaks krunti (Pos 1 ja 5), millede detailplaneeringu kohane sihtotstarve on mõlemal osaliselt turismi-, matka- ja väljasõidukoha maa ja osaliselt majutushoone maa. Krundi (pos nr 3) detailplaneeringu kohane sihotstarve on looduslik maa (95%) ja majutushoone maa (5%). Ülejäänud moodustatavad krundid jäävad loodusliku maa sihtotstarbega maaks, lisaks moodustatakse üks eraldiseisev tee- ja tänava sihtotstarbega krunt. Planeeringuala paikneb Jägala joa vahetus läheduses, kus käib palju külastajaid ning karavan-parkla ja majutusasutuse kavandamine sellesse piirkonda vastab piirkondlikele vajadustele ning planeeritav ala on sobiv koht sedalaadi teenuse pakkumiseks.

Koostatava detailplaneeringuga tehakse ettepanek alal kehtiva üldplaneeringukohasele juhtotstarbele lisada äri- ja teenindusettevõtte maa juhtotstarve, mis tagaks majutushoonete rajamise võimaluse.

Detailplaneeringu avalikul väljapanekul olevate materjalidega saab tutvuda Jõelähtme valla kodulehel ([joelahtme.kovtp.ee](http://www.joelahtme.ee)) ning kaardirakenduses EVALD (<http://service.eomap.ee/joelahtmevald/>). Jõelähtme vallamajas kohapeal materjalidega tutvumiseks võtke eelnevalt ühendust vallavalitsuse planeeringuspetsialistiga: Tiina Skolimowski, telefon 605 4855, e-post tiina.skolimowski@joelahtme.ee.

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 18.12.2023 e-posti aadressil kantselei@joelahtme.ee.

Lugupidamisega

(allkirjastatud digitaalselt)

Andrus Umboja

vallavanem

Gerli Liivoja 6054879

gerli@joelahtme.ee